Den tidligere AaB-målmand har fundet en ny klub.

Peter Hirsch fortsætter karrieren i engelsk ishockey. Den mangeårige danske landsholdsmålmand har skrevet kontrakt med Coventry Blaze. Tidligere på sæsonen kom han på kant med ledelsen i AaB Ishockey, hvorefter han blev udlejet til først Timrå og siden Oskarshamn. - Coventry er et stærkt hold i Storbritannien og efter at have spillet mod dem tidligere, så ved jeg, hvor god og professionel en organisation de har, siger Hirsch til TV2 Sport. Han er ikke med ved det kommende VM. Ved siden af ishockeyjobbet skal den 29-årige nordsjællænder studere ved Coventry University./ritzau/